अतिरिक्त क्रेडिट और रियायत के लिए झूठे दावे पेश किए जाते हैं। खासतौर पर फर्जी इनवॉयस की मदद से ऐसा करना एक आम व्यवहार है और सबसे महत्त्वपूर्ण भी। चूंकि करदाता खुद क्रेडिट ले सकता है और पांच साल में एक बार के अलावा इसका अंकेक्षण होने की आशंका भी नहीं होती है। एक वजह यह भी है कि इनवॉयस की तादाद बहुत अधिक होती है और विनिर्माताओं और डीलरों में यह प्रवृत्ति होती है कि वे इनपुट क्रेडिट हासिल करने के लिए कुछ फर्जी इनवॉयस लगा दें।